[{"text_idx": "#000005", "text": "Raplamaa Ettevo\u0303tjate U\u0308hing on 2008. aastast korraldanud populaarseid koolitus-seminare, kohtumiso\u0303htuid oma u\u0308hingu liikmetele ja huvilistele va\u0308ljaspoolt, \u201cEttevo\u0303tjate Esmaspa\u0308ev\u201d nime all. Ettevo\u0303tjate Esmaspa\u0308evad toimusid traditsiooniliselt iga kuu kolmandal esmaspa\u0308eval. Covid 19 puhangu ajal (2020-2021) ei olnud vo\u0303imalik taolisi seminare regulaarselt korraldada, millest u\u0308hingu liikmetele oli suur puudus. Raplamaa Partnerluskogu LEADER meetme toel puhuti uuesti elu sisse \u201eEttevo\u0303tjate esmaspa\u0308evade\u201c korraldamise traditsioonile."}, {"text_idx": "#000006", "text": "21.- 22. ma\u0308rtsil 2022 toimus Raplamaa Ettevo\u0303tjate U\u0308hingu kahepa\u0308evane infoseminar \u201e Ettevo\u0303tjate esmaspa\u0308ev teisipa\u0308evani \u201c Ruunawere Postimo\u0303isas. Meid oli ku\u0308lla kutsunud Raplamaal Varbola la\u0308hedal tegutsev Ruunawere Postimo\u0303is oma hubase mo\u0303isastiiliga ning Raplamaal ainulaadse saunakeskusega. Esimese pa\u0308eva ku\u0308lalisesinejad olid suurettevo\u0303tja Hillar Teder ja tema koosto\u0308o\u0308partner Ju\u0308ri Po\u0303ld, kes suurema osa ajast tegeleb ettevo\u0303tlusega Ukrainas. Esinejad ra\u0308a\u0308kisid ettevo\u0303tluse toimimisest hetkesituatsioonil keerulises maailmas ning Ukrainast ja ukrainlastest, ettevo\u0303tluse plussidest ja miinustest seal riigis. Teisel pa\u0308eval ra\u0308a\u0308kis oma tegemistest ja arengusuundadest Ruunawere Hotelli tegevjuht ja omanik Marko Ma\u0308gi ning tehti kokkuvo\u0303tteid kahest inspireerivast ja silmaringi avavast pa\u0308evast. Sama aasta novembrikuus toimus ja\u0308rgmine \u201eEttevo\u0303tjate esmaspa\u0308ev\u201c o\u0303pperingka\u0308iguna Ma\u0308rjamaa piirkonna ettevo\u0303tetesse, millele ja\u0308rgnes Ruunawere Postimo\u0303isas toimuv energia teemaline infoseminar, tunnijagu va\u0308ga huvitavat vestlust Fermi Energia AS esindaja Urmas Voit \u0301iga ja aktiivne kogemusaruelu."}, {"text_idx": "#000008", "text": "Meie \u201eEttevo\u0303tjate esmaspa\u0308evade\u201c projekti lo\u0303petas u\u0308hine kahepa\u0308evane koosto\u0308o\u0308seminar Ida-Virumaale. Esimesele pa\u0308eval ku\u0308lastati NPM Silmet OU\u0308 keemia-ja metallurgiatootmise tehast Sillama\u0308el. Meid vo\u0303ttis vastu tegevjuht Raivo Vasnu, kes andis ettevo\u0303ttest u\u0308levaate ja ra\u0308a\u0308kis tulevikuplaanidest. NPM Silmet OU\u0308 (NPM Silmet) omab sulatus- ja rafineerimistehast Sillama\u0308el. See NPM Silmet nime all tuntud ettevo\u0303te on u\u0308ks suurimaid haruldaste metallide ja haruldaste muldmetallide tootjaid Euroopas. Ligikaudu 500 inimesele to\u0308o\u0308d andva tehase tootmistegevus ho\u0303lmab mitmeid tehaseid, mis teostavad ja\u0308rgmisi tegevusi: Haruldaste metallide tootmine (tantaal, nioobium) ja haruldaste muldmetallide eraldamine. NPM Silmeti tantaali mu\u0308u\u0308akse peamiselt metalli kujul sulamito\u0308o\u0308stusele. Koosto\u0308o\u0308seminar ja\u0308tkus Toila Sanatooriumis, kus u\u0308hises vestlusringis arutleti erinevatel Ida-Virumaad puudutavatel to\u0308o\u0308stus -ja majandusteemadel. Ja\u0308rgmisel pa\u0308eval ja\u0308tkus koosto\u0308o\u0308seminar bussis ja toimus ringso\u0303it Ida-Virumaa ettevo\u0303tlusmaastikul."}, {"text_idx": "#000009", "text": "Olid igati inspireerivad ja koosto\u0308o\u0308d soodustavad \u201eEttevo\u0303tjate esmaspa\u0308evad\u201c, traditsioon ja\u0308tkub!"}, {"text_idx": "#000011", "text": "Projekt \u201eEttevo\u0303tjate esmaspa\u0308evad\u201c oli rahastatud Raplamaa Partnerluskogu LEADER meetmest \u201eEttevo\u0303tluse toetamine Covid-19st tulenevate riskide maandamiseks ja tagaja\u0308rgedega toimetulekuks\u201c ning ettevo\u0303tjate omaosalustest."}]